PROTOKOLL

Risti 17.06.2025 nr 8

/…/

Päevakorrapunkt nr 1

**Kaitsetööstuspargi riigi eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande kohta arvamuse andmine.**

*Ettekandja ehitus- ja planeerimisosakonna juhataja Heikki Salm.*

*Heikki Salm*:Kaitseministeeriumedastas „Kaitsetööstuspargi riigi eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande“ arvamuse avaldamiseks. Oma arvamuse on andnud vallavalitsus, volikogu majandus- ja planeerimiskomisjon. Majandus- ja planeerimiskomisjon on planeeringu materjalidega tutvunud ning seisukohal, et Piirsalu alal on otstarbekas REP-i jätkata. Lääne-Nigula Vallavalitsus kinnitab, et on huvitatud Piirsalu alal kaitsetööstuspargi arenduse protsessi jätkumisest. Eeltoodust tulenevalt teeme ettepaneku Piirsalu alal REP-i protsessi jätkata, teha REPi protsessi raames täiendavaid uuringuid ning töötada välja projekteerimistingimuste andmise aluseks olevad tingimused. Vallavalitsusel edastada Kaitseministeeriumile ettepanek täiendada Vabariigi Valitsuse korralduse „Kaitsetööstuspargi riigi eriplaneeringu asukoha eelvaliku ja keskkonnamõju strateegilise hindamise esimese etapi aruande vastuvõtmine eelvalikualade Pärnu 1 ja Põhja-Kiviõli osas“ eelnõud järgnevalt:

 1.Lisada eelnõu pealkirja ja edaspidi eelnõu samatähenduslikesse lausetesse:

„Kaitsetööstuspargi riigi eriplaneeringu asukoha eelvaliku ja keskkonnamõju strateegilise hindamise esimese etapi aruande vastuvõtmine eelvalikualade Pärnu 1, Põhja-Kiviõli ja Piirsalu osas.“

 2. Lisada peatükki V OTSUS punktina 3 järgnev sõnastus:

„3.Tunnistada kaitsetööstuspargi rajamiseks väiksemas mahus sobivaks Piirsalu ala, vastavalt käesoleva otsuse Lisa 3 näidatud skeemile.

3.1 Töötada välja Piirsalu ala suurust arvestavad projekteerimistingimuste andmise aluseks olevad tingimused.“

Toimus arutelu looduskaitse tingimuste, seaduse muutmise, kogukonna turvalise infrastruktuuri loomise osas. Katrin Viks küsis osavallakogu liikmete arvamust, kas liikuda protsessiga edasi, sellel määral nii nagu on välja pakutud? Osavallakogu liikmed lisasid eelnõule omapoolse tingimuse, mis on piirkonnale vajalik. Kaitsetööstuspargi ala väljaehitamisega tagada turvaline infrastruktuur. Rekonstrueerida/ehitada Baasi tee ja Risti-Kuijõe tee maantee koos kergliiklusteega.

**Osavallakogu arvamus (5 poolt, 1 vastu):** Toetada Piirsalu kaitsetööstuspargi eelvaliku planeerimise jätkamist, lisada kasusaajateks kohalik kogukond, arvestada arutelul tehtud ettepanekut: Rekonstrueerida Baasi tee ja Risti-Kuijõe tee maantee koos kergliiklusteega.

|  |  |
| --- | --- |
| */allkirjastatud digitaalselt/*Kaja Rüütelosavallakogu esimeesVäljavõte õige 18.06.2025Lilith Raudseppprotokollija |  |